Mlosy, ’n ekonoom by die Wetenskaplike en Nywerheidsnavorsingsraad (WNNR) wat die afgelope vyf jaar in Suid-Afrika woon, het gister gesê die regering sal moet besef dat sulke voorvalle die land se beeld baie skade berokken.
Volgens Mlosy het die rowers “soos diere” op Mwambulukutu toegesak toe hy vir die rowers gesê het: “God seën julle.”
“Dít was soos ’n sneller en veral een van die rowers was woedend. Hy het gesê: ‘Ons glo nie in God nie, ons glo in Satan.’ ”
“Ek weet dit is ’n harde ding om te sê, maar die rowers wat ons aangeval het, is nie mense nie. Mense tree nie só op nie.”
Sy vrou, Lycia, is ook met ’n kopwond in die hospitaal opgeneem, maar is sedertdien ontslaan. Geen van die ander gaste het ernstige beserings nie.